Solidariteit en AfriForum: strafregtelike klagte teen Malema - Solidariteit WêreldSolidariteit Wêreld
Tuis › Mediaverklarings › Solidariteit en AfriForum: strafregtelike klagte teen Malema
Solidariteit en AfriForum het vandag strafregtelike klagtes van laster, sameswering vir die aanhitsing tot geweld en aanranding deur middel van dreigemente by die Lyttelton-polisiekantoor ingedien teen Julius Malema, leier van die EFF.
Meer as 1 000 polisiebeamptes het Solidariteit genader met kommernisse oor dreigende uitlatings wat Malema onlangs teenoor lede van die Suid-Afrikaanse Polisiediens (SAPD) gemaak het. Malema het onder meer gesê dat hulle (die EFF) nie bang is vir die polisie nie en met polisielede en hul families in hul eie huise in geveg sal tree. Malema sê die EFF sal polisielede "een vir een" in hul gemaksones aanvat en hulle leer dan geeneen die mag van die massas sal kan oorwin nie.
"Dit is duidelik dat Malema nog steeds glo dat hy bo die reg verhewe is. Die rede waarom Malema hierdie opmerkings in die eerste plek maak, is omdat daar tot hede nie gevolge was vir al die vorige insidente waar hy openlik geweld aangehits het nie. Indien die polisie hierdie saak nie met die nodige erns hanteer nie, sal Malema dit as 'n bevestiging sien dat hy inderdaad bo die reg verhewe is," sê Ernst Roets, hoof van Beleid en Aksie by AfriForum.
Transnet en die Baai stuk goud ryker danksy Solidariteit
Dit is hoog tyd dat leiers verantwoordelik gehou word vir denklose uitsprake.
Suid Afrika benodig mense wat te deel is van die oplossing en nie mense wat probleme veroorsaak of geweld aan hits nie.